Sähköisen asioinnin asiointitilin ja tavoitettavuustiedon vaatimusmäärittely

Asettaminen	
	
Valtiovarainministeriö on tänään asettanut sähköisen asioinnin asiointitilin ja tavoitettavuustiedon vaatimusmäärittelyn ohjausryhmän ja projektiryhmät. 	

Toimikausi	
	
15.10.2007 - 30.6.2008	

Tausta	
	
Valtioneuvosto teki 15.6.2006 periaatepäätöksen valtionhallinnon IT-toiminnan kehittämisestä. Sähköisen asioinnin alustan kehittäminen on yksi periaatepäätöksen mukaisesti käynnistetyistä kärkihankkeista ja kuuluu Asiakaslähtöiset sähköiset palvelut -kehittämisohjelmaan. Strategisia tavoitteita ovat asiakaskeskeisyyden lisääminen, kustannustehokkuuden ja tuottavuuden lisääminen sekä uusien laadukkaiden palveluiden syntymisen tukeminen. Yhtenä keinona tavoitteiden saavuttamiseksi julkishallinto voi tarjota yhteisiä alustoja, ratkaisuja ja palveluja, jotka nopeuttavat ja yhtenäistävät sähköisten asiointipalvelujen kehittämistä. Yhteisratkaisujen kehittämisen keskeisin tavoite on mahdollistaa julkishallinnon sähköisten palvelujen kehittäminen ja käyttöönotto nopeammin, halvemmalla ja vähemmällä kokonaistyömäärällä.

Sähköisen asioinnin alustan kehittämistyö käynnistettiin esitutkimusvaiheella, joka läpivietiin 1.10.2006 – 31.5.2007. Esitutkimusraportti ” Julkishallinnon sähköisen asioinnin rakenneosat - kehitettävät yhteiset alustat, palvelut ja ratkaisut” valmistui 31.5.2007.  Esitutkimusraportissa kuvatut tärkeimmät kehittämiskohteet ovat: 
•	Sähköisten palvelujen alusta
•	Asiointitili
•	Asiointiviestien välitys
•	Tavoitettavuustieto
•	Kansallisten perustietovarantojen rajapinnat

Valtion IT-toiminnan johtoryhmä on tehnyt päätöksen hankkeen jatkamisesta siten, että seuraavana vaiheena työstetään vaatimusmäärittelyt esitutkimusraportissa ehdotetuille kokonaisuuksille. Ensimmäisenä käynnistyy asiointitilin ja tavoitettavuustiedon vaatimusmäärittely. Päätökset hankkeen toteutusvaiheista tehdään vaatimusmäärittelyiden jälkeen, kun jatkovaiheiden kehittämissuunnitelmat on tarkennettu.	

Tavoitteet	
	
Tavoitteena on luoda sähköiseen tiedoksiantoon laadukas ja kustannustehokas valtion ja kuntien yhteisratkaisu sekä yhteiset toimintamallit sisältäen tarvittavat tuki- ja neuvontapalvelut sekä tuotannonaikaisen organisoinnin ja palvelumallin.

Hankkeessa kehitetään sähköisen tiedoksisaamisen mahdollistava yhteisratkaisu, joka

•	Edistää asiakkaan ja julkishallinnon välistä vuorovaikutusta huomioiden kansalaisten, yritysasiakkaiden sekä viranomaisten tarpeet.
•	Luo ratkaisut kansalaisten sekä yritysasiakkaiden sähköisen tavoitettavuustiedon hallintaan hyödyntäen mahdollisuuksien mukaan olemassa olevia Väestötietojärjestelmän (VTJ) sekä Yritys- ja yhteisötietojärjestelmän (YTJ) tietovarantoja, palveluita ja rajapintoja.
•	Tarjoaa keskitetyn asiakaskohtaisen paikan, jossa asiakas voi seurata asioidensa käsittelyn etenemistä ja saada päätösasiakirjat sähköisessä muodossa. Asiointitilin kautta on myös mahdollista nähdä asiaan liittyvät aineistot ja asiointitiliin voidaan liittää myös omien rekisteritietojen kyselyt ja tietojen päivitysmahdollisuus.
•	Edistää kansalaisen elämäntilanteen ja yrityksen elinkaaren mukaisien ennakoivien palveluiden kehittämistä.
•	Mahdollistaa saumattoman yhteentoimivuuden avoimien ja standardoitujen rajapintojen periaattein portaalien ja sähköisten asiointipalveluiden kanssa ilman uutta tunnistautumista kytkeytyen hallinnon operatiivisiin järjestelmiin ja asianhallinnan ratkaisuihin.
•	Noudattaa hyvää hallintomenettelyä ja tiedonhallintatapaa, tietosuojan, korkeatasoisen tietoturvan sekä lainsäädännön määräyksiä ja periaatteita.

Asiointitiliin liittyy kiinteästi sähköinen tavoitettavuustieto sekä suostumusten ja valtuutusten hallinta koskien asiointitilin toiminnallisuutta. Asiointitilin muutoksista lähetetään asiakkaalle tieto sovitun mukaisesti esim. kännykkään tai sähköpostiin.

Asiointitili on valmistuessaan liitettävissä jo olemassa oleviin sähköisiin asiointipalveluihin. Keskitetyllä asiointitiliratkaisulla voidaan nopealla aikataululla edistää asiakkaan ja julkishallinnon välistä vuorovaikutusta merkittävästi.
	
Tulos	
	
Vaatimusmäärittelyvaiheen tuloksena syntyvät kuvaukset asiointitilin ja tavoitettavuustiedon yhteisratkaisusta sisältäen:

•	Toiminnallinen määrittely (mm. käyttäjäroolit, käyttötapaukset, käyttötilanteet ja skenaariot, muu visualisoiva ja täydentävä dokumentaatio)
•	Tekninen määrittely (mm. arkkitehtuurikuvaukset, ratkaisuperiaatteet ja käytettävät standardit, rajapintakuvaukset, ei-toiminnalliset vaatimukset sis. tietoturva ja luotettavuus, tehokkuus, ylläpidettävyys, siirrettävyys sekä kuvaukset olemassa ja kehitteillä olevien ratkaisujen hyödyntämisestä sis. ainakin Suomi.fi, Yrityssuomi.fi, kuntalaisportaalit, Vetuma, Katso, TYVI- ja VALDA-palvelut)
•	Kuvaus asiointitilin vaatimuksista tunnistamisratkaisuille (mm. kertakirjautumisen, suostumusten ja valtuutusten hallinnan vaatimusmäärittelyt)
•	Kuvaus tuotannonaikaisesta organisoinnista, vastuujaosta, palvelutoiminta- ja toimittajamallista sekä tarvittavista neuvonta-, tuki- ja koulutuspalveluista
•	Toteutuksen vaiheistus- ja käyttöönottosuunnitelma
•	Tarkennettu kustannuslaskelma ja kehittämissuunnitelma

Vaatimusmäärittelyvaiheen lopputuloksena syntyvän aineiston perusteella tehdään päätös hankkeen jatkamisesta eli hankinta- ja toteutusvaiheen käynnistämisestä. Vaatimusmäärittelyn olennaisena lopputuloksena syntyy myös ratkaisun hankinnassa käytettävä aineisto.	

Tehtävä	
	
Projektiin kuuluvat seuraavat tehtäväkokonaisuudet:

1) Työsuunnitelman tarkentaminen, sis. erityisesti käyttäjäryhmätyöskentelyn sekä käyttäjätutkimukset ja käytettävyysarvioinnit
2) Viestintäsuunnitelman laatiminen ja viestintä suunnitelman mukaisesti
3) Toiminnalliset ja tekniset vaatimusmäärittelyt
4) Lainsäädännön, tietosuojan ja tietoturvan vaikutusten ja mahdollisten muutostarpeiden tarkastelu jatkuvana prosessina
5) Arkkitehtuurin suunnittelu osana valtiotason tavoitearkkitehtuuria, olemassa olevien ja kehitteillä olevien olennaisimpien ratkaisujen hyödyntäminen/liittyminen
6) Tuotannonaikaisen organisoinnin, vastuujaon sekä palvelumallin suunnittelu ja neuvonta-, tuki- ja koulutuspalveluiden suunnittelu
7) Hankinnan ja sopimusmallien suunnittelu ja valmistelu yhdessä Hanselin asiantuntijoiden kanssa
8) Suunnitelma toteutuksen vaiheistuksesta, käyttöönottosuunnitelma vuosille 2009-2011
9) Projektin ohjaus ja koordinointi, laadunvarmistus laaditun suunnitelman mukaisesti

Organisointi

Ohjausryhmä:

Heikki Heikkilä, tietohallintojohtaja, pj, ympäristöministeriö
Arja-Riitta Haarala, kirjastonjohtaja, Tampereen teknillinen yliopisto
Erkki Halonen, suunnittelupäällikkö, Verohallitus
Leena Honka, valtion IT-johtaja, valtiovarainministeriö
Veikko Hytönen, tietohallinto-osaston päällikkö, Kansaneläkelaitos
Seppo Kurkinen, neuvotteleva virkamies, valtiovarainministeriö
Mikko Levämäki, ylitarkastaja, sisäasiainministeriö
Matti Lisitsin, tietohallintojohtaja, Maanmittauslaitos
Raimo Porttikivi, tietojärjestelmäpäällikkö, kauppa- ja teollisuusministeriö
Kari Rintanen, työmarkkinaneuvos, työministeriö
Marjukka Saarijärvi, projektipäällikkö, sisäasiainministeriö
Teija Uusitalo, kehityspäällikkö, Valtiokonttori
Lennart Wahlfors, tietohallintopäällikkö, Sosiaali- ja terveydenhuollon tuotevalv.keskus
Asta Vitikainen, ylitarkastaja, Verotuskeskus
Irma Nieminen, tietohallintopäällikkö, opetusministeriö
Jorma Rantanen, tietohallintojohtaja, Espoon kaupunki
Mira Nivala, projektipäällikkö, sihteeri, valtiovarainministeriö

Projektiryhmät:

Mira Nivala, projektipäällikkö, puheenjohtaja, valtiovarainministeriö

Kansalaisten asiointitili
Seppo Toivonen, järjestelmäpäällikkö, Kansaneläkelaitos
Mikko Levämäki, ylitarkastaja, sisäasiainministeriö
Vesa Hagström, tietohallintojohtaja, Ulkomaalaisvirasto
Marja-Leena Karhula, ylitarkastaja, Verohallitus
Miikka Saarteinen, hankepäällikkö, Valtiokonttori
Anne Lindblad-Ahonen, tietohallintopäällikkö, Vantaan kaupunki
Tanja Rantanen, erityisasiantuntija, Kuntaliitto
Mari Kervinen, verkkotoimittaja, valtiovarainministeriö
Mika Tukiainen, verkkotoimittaja, valtiovarainministeriö
Tapani Puisto, projektipäällikkö, valtiovarainministeriö

Yritysten ja yhteisöjen asiointitili
Tarja Kaira-Hiekkavuo, ylitarkastaja, opetusministeriö
Jaana Lappi, ylitarkastaja, kauppa- ja teollisuusministeriö
Raimo Porttikivi, tietojärjestelmäpäällikkö, kauppa- ja teollisuusministeriö
Merja Hietala, erikoissuunnittelija, Sosiaali- ja terveydenhuollon tuotevalv.keskus
Juha Mäkinen, erityisasiantuntija, Maa- ja metsätalousministeriön tietopalvelukeskus
Sakari Kauppinen, apulaisjohtaja, Patentti- ja rekisterihallitus
Paula Väliverronen, ylitarkastaja, Verohallitus
Minna Saros, erikoissuunnittelija, Pirkanmaan ympäristökeskus
Vuokko Klemetti, järjestelmäpäällikkö, Espoon kaupunki

Tavoitettavuustiedot
Joonas Kankaanrinne, kehityspäällikkö, Väestörekisterikeskus
Riku Jylhänkangas, erikoissuunnittelija, Patentti- ja rekisterihallitus

Lainsäädäntö, tietosuoja ja tietoturva
Eeva Lantto, lakimies, Viestintävirasto
Ilkka Turunen, lainsäädäntöneuvos, sisäasiainministeriö
Kari Kujanen, tietohallintojohtaja, oikeusministeriö
Lauri Karppinen, IT-erityisasiantuntija, Tietosuojavaltuutetun toimisto
Henrik Ungern, lakimies, Maanmittauslaitos

Hankkeeseen osallistuu hallinnon tietoturva-asiantuntijoita VAHTI-sihteeristöstä.

Hankkeessa voidaan käyttää ulkopuolisia asiantuntijoita Valtion IT-toiminnan johtamisyksikön hyväksymissä puitteissa.

	

Kustannukset ja rahoitus	

Työ tehdään virkatyönä. Kokouspalkkioita ei makseta. 

Kukin taustayhteisö vastaa edustajiensa matkakustannuksista. 

Hankkeesta aiheutuvia asiantuntija- ja erilliskustannuksia voidaan maksaa momentilta 28.01.21.

	
	Hallinto- ja kuntaministeri	Mari Kiviniemi	
	
	Ylijohtaja	Jorma Karjalainen  	

LIITTEENÄ	
	Liite 1 - Asiointitilin ja tavoitettavuustiedon vaatimusmäärittely, 
projektisuunnitelman pääkohdat
Liite 2 - Sähköisen asioinnin alusta – esitutkimusraportti ” Julkishallinnon sähköisen asioinnin rakenneosat - kehitettävät yhteiset alustat, palvelut ja ratkaisut”	

JAKELU	
	Ohjausryhmä
Projektiryhmä
Valtioneuvoston hankerekisteri
	
TIEDOKSI	
	Osallistuvat organisaatiot